CELEX: 62019CA0741
Language: mt
Date: 2021-09-02 00:00:00
Title: Kawża C-741/19: Sentenza tal-Qorti tal-Ġustizzja (Awla Manja) tat-2 ta’ Settembru 2021 (talba għal deċiżjoni preliminari tal-Cour d’appel de Paris – Franza) – Ir-Repubblika tal-Moldova vs Société Komstroy, aventi kawża tal-kumpannija Energoalians (Rinviju għal deċiżjoni preliminari – It-Trattat dwar il-Karta tal-Enerġija – Artikolu 26 – Inapplikabbiltà bejn Stati Membri – Deċiżjoni ta’ arbitraġġ – Stħarriġ ġudizzjarju – Ġurisdizzjoni ta’ qorti ta’ Stat Membru – Tilwima bejn operatur ta’ Stat terz u Stat terz – Ġurisdizzjoni tal-Qorti tal-Ġustizzja – Il-punt (6) tal-Artikolu 1 tat-Trattat dwar il-Karta tal-Enerġija – Kunċett ta’ “investiment”)

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/21
            
         
      Sentenza tal-Qorti tal-Ġustizzja (Awla Manja) tat-2 ta’ Settembru 2021 (talba għal deċiżjoni preliminari tal-Cour d’appel de Paris – Franza) – Ir-Repubblika tal-Moldova vs Société Komstroy, aventi kawża tal-kumpannija Energoalians
      (Kawża C-741/19) (1)
      
      (Rinviju għal deċiżjoni preliminari - It-Trattat dwar il-Karta tal-Enerġija - Artikolu 26 - Inapplikabbiltà bejn Stati Membri - Deċiżjoni ta’ arbitraġġ - Stħarriġ ġudizzjarju - Ġurisdizzjoni ta’ qorti ta’ Stat Membru - Tilwima bejn operatur ta’ Stat terz u Stat terz - Ġurisdizzjoni tal-Qorti tal-Ġustizzja - Il-punt (6) tal-Artikolu 1 tat-Trattat dwar il-Karta tal-Enerġija - Kunċett ta’ “investiment”)
      (2021/C 431/20)
      Lingwa tal-kawża: il-Franċiż
      
         Qorti tar-rinviju
      
      Cour d’appel de Paris
      
         Partijiet fil-kawża prinċipali
      
      
         Rikorrenti: Ir-Repubblika tal-Moldova
      
         Konvenut: Société Komstroy, aventi kawża tal-kumpannija Energoalians
      
         Dispożittiv
      
      Il-punt 6 tal-Artikolu 1 u l-Artikolu 26(1) tat-Trattat dwar il-Karta tal-Enerġija, iffirmat f’Lisbona fis-17 ta’ Diċembru 1994, approvat f’isem il-Komunitajiet Ewropej permezz tad-Deċiżjoni 98/181/KE, KEFA, Euratom tal-Kunsill u tal-Kummissjoni, tat-23 ta’ Settembru 1997, għandhom jiġu interpretati fis-sens li l-akkwist, minn impriża ta’ parti kontraenti ta’ dan it-trattat, ta’ kreditu li jirriżulta minn kuntratt ta’ provvista ta’ elettriku, mhux assoċjat ma’ investiment, miżmum minn impriża ta’ Stat terz fl-imsemmi trattat fil-konfront ta’ impriża pubblika ta’ parti kontraenti oħra tal-istess trattat, ma jikkostitwixxix “investiment”, fis-sens ta’ dawn id-dispożizzjonijiet.
      
         (1)  ĠU C 413, 9.12.2019.